钦定古今图书集成/明伦汇编/氏族典/第186卷 > 萧遥欣
## 钦定古今图书集成/明伦汇编/氏族典/第186卷 > 萧遥欣

按《南齐书始安贞王道生传》：“道生子凤，凤子遥欣，字
重晖，宣帝兄西平太守。奉之无后，以遥欣继为曾孙。
除秘书郎、太子舍人、巴陵王文学、中书郎。延兴元年，
高宗树置，以遥欣为持节、督兖州缘淮军事、宁朔将
军、兖州刺史。仍为督豫州之西阳司州之汝南二郡、
辅国将军、豫州刺史。建武元年，进号西中郎将，封闻”
喜县公，迁使持节、都督《荆雍益宁梁南北秦》七州军
事、右将军、荆州刺史，改封曲江公。遥欣好勇，聚畜武
士。四年，进号平西将军。永泰元年，以雍州敌寇，诏遥
欣以本官领刺史、宁蛮校尉，移镇襄阳，寇退不行。永
元元年卒，年三十一。赠侍中、司空，谥康公，葬用王礼。